CELEX: 62016CN0190
Language: et
Date: 2016-04-05 00:00:00
Title: Kohtuasi C-190/16: Eelotsusetaotlus, mille on esitanud Bundesarbeitsgericht (Saksamaa) 5. aprillil 2016 – Werner Fries versus Lufthansa CityLine GmbH

20.6.2016   
            
            
               ET
            
            
               Euroopa Liidu Teataja
            
            
               C 222/5
            
         Eelotsusetaotlus, mille on esitanud Bundesarbeitsgericht (Saksamaa) 5. aprillil 2016 – Werner Fries versus Lufthansa CityLine GmbH
   (Kohtuasi C-190/16)
   (2016/C 222/06)
   Kohtumenetluse keel: saksa
   
      Eelotsusetaotluse esitanud kohus
   
   Bundesarbeitsgericht
   
      Põhikohtuasja pooled
   
   
      Hageja: Werner Fries
   
      Kostja: Lufthansa CityLine GmbH
   
      Eelotsuse küsimused
   
   
               1.
            
            
               Kas määruse (EL) nr 1178/2011 (1) I lisa punkti FCL.065 alapunkt b on kooskõlas Euroopa Liidu põhiõiguste harta artikli 21 lõikes 1 sätestatud vanuse tõttu diskrimineerimise keeluga?
            
         
               2.
            
            
               Kas määruse (EL) nr 1178/2011 I lisa punkti FCL.065 alapunkt b on kooskõlas Euroopa Liidu põhiõiguste harta artikli 15 lõikega 1, mille kohaselt on igaühel õigus teha tööd ja tegutseda vabalt valitud või vastuvõetaval kutsealal?
            
         
               3.
            
            
               Juhul kui esimesele ja teisele küsimusele tuleb vastata jaatavalt:
               
                           a)
                        
                        
                           Kas mõiste „äriline lennutransport” määruse (EL) nr 1178/2011 I lisa punkti FCL.065 alapunkti b tähenduses või sama määruse I lisa punktis FCL.010 esitatud määratluse kohaselt hõlmab ka lennuettevõtja äritegevuse hulka kuuluvaid nn ülelende, mille puhul ei toimu reisijate-, kauba- ega postivedu?
                        
                     
                           b)
                        
                        
                           Kas mõiste „äriline lennutransport” määruse (EL) nr 1178/2011 I lisa punkti FCL.065 alapunkti b tähenduses või sama määruse I lisa punktis FCL.010 esitatud määratluse kohaselt hõlmab pilootide koolitamist ja testimist, mille puhul viibib lennuki piloodikabiinis üle 65-aastane piloot, kes on õhusõiduki meeskonna liige, kuid ise õhusõiduki juhtimisega ei tegele?
                        
                     
         
      (1)  Komisjoni 3. novembri 2011. aasta määrus (EL) nr 1178/2011, millega kehtestatakse tsiviillennunduses kasutatavate õhusõidukite meeskonnaga seotud tehnilised nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008 (ELT L 311, lk 1).